ดอกเบี้ยธปท.
ไม่ขลัง &#8216;ประสาร&#8217;เปิดทางธนาคารขึ้นลงตามสะดวก
29 ต.ค. 2565

ไม่ขลัง ‘ประสาร’เปิดทางธนาคารขึ้นลงตามสะดวก
ธปท.ปล่อยมือ เปิดทางแบงก์พาณิชย์เป็นผู้กำหนดอัตราดอกเบี้ยกับชาวบ้าน สลากแบงก์รัฐขายไม่ออก
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) เปิดเผยว่า ถึงแม้คณะกรรมการนโยบายการเงิน (กนง.) จะปรับลดอัตราดอกเบี้ยนโยบายลงมาแล้ว 0.25% แต่การส่งผ่านของดอกเบี้ยจากธนาคารพาณิชย์ไปถึงชาวบ้านที่เป็นผู้กู้และผู้ฝากเงินในขณะนี้ยังไม่น่าจะเกิดขึ้น 
สาเหตุเพราะการลดดอกเบี้ยนโยบายเป็นการลดอัตราดอกเบี้ยข้ามคืนที่กู้ยืมกันระยะสั้น ส่วนจะทำให้อัตราดอกเบี้ยเงินฝากและเงินกู้ในตลาดลดลงหรือไม่นั้น ธนาคารพาณิชย์คงต้องดูหลายปัจจัยประกอบกัน
นายประสาร กล่าวอีกว่า ส่วนที่มีการเป็นห่วงว่าการทำให้ดอกเบี้ยต่ำจะเกิดการเก็งกำไรในอสังหาริมทรัพย์นั้น เรื่องการเก็งกำไรควรแยกจากการลงทุน เพราะถ้าการฝากเงินได้ดอกเบี้ยต่ำ ก็อาจไปซื้อลงทุนในอสังหาริมทรัพย์ แล้วปล่อยให้เช่าก็อาจจะได้กำไรมากกว่า ซึ่งการใช้เงินตัวเองไปลงทุนถือว่าไม่น่าห่วง แต่ถ้าใช้เงินกู้ไปซื้อก็ต้องระวัง 
นายวรวิทย์ ชัยลิมปมนตรี ผู้อำนวยการธนาคารออมสิน กล่าวว่า ยอดจำหน่ายสลากออมสินพิเศษ ฉลอง 100 ปี ที่เปิดขายมาตั้งแต่วันที่ 1 เม.ย.ที่ผ่านมา มียอดขายแล้วกว่า 4 หมื่นล้านบาท เฉลี่ยเดือนละ 2 หมื่นล้านบาท ถือว่าต่ำกว่ารุ่นก่อนที่มียอดขายเฉลี่ยเดือนละ 3 หมื่นล้านบาท
ขณะที่เงินฝากเผื่อเรียกพิเศษ 101 วัน ให้ดอกเบี้ย 3% นั้น มีผู้ฝากเงินแล้วมากกว่า 78 หมื่นล้านบาท สะท้อนว่าผู้ฝากเงินสนใจเรื่องของอัตราดอกเบี้ยมากกว่าการลุ้นรางวัล เพราะผลตอบแทนสลากจะแค่ 12% แต่การฝากเงินระยะสั้นมีดอกเบี้ยที่สูงกว่า 
ด้านแหล่งข่าวจากธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า สลากออมทรัพย์ทวีสินชุดข้าวทิพย์ ที่เปิดขายตั้งแต่วันที่ 20 มี.ค. และปิดรับจำหน่ายไปแล้วเมื่อวันที่ 10 มิ.ย.ที่ผ่านมา มียอดขายแค่ 3 หมื่นล้านบาท ต่ำกว่าเป้าหมาย 3.5 หมื่นล้านบาท เพราะมีผลิตภัณฑ์เงินฝากดอกเบี้ยสูง n